शीर्षक: शिवजयंतीच्या तारखेचा दुसरा वाद उद्धव ठाकरे मिटवणार का?\nवरील काल्पनिक लेखाचे शीर्षक दिल्यास, लेखाची कल्पना करा.\n
यातला 'शासकीय' आणि '19 फेब्रुवारी' हे दोन शब्द महत्त्वाचे आहेत. कारण, सगळ्यांनाच माहीत आहे की, शिवजयंतीच्या निश्चित तारखेवरून राज्यात वाद आहेत. 

शिवाजी महाराजांचा नक्की जन्म कधी झाला, 19 फेब्रुवारी की 6 एप्रिल...हा वाद नेमका का आहे, शिवजयंतीची नेमकी तारीख शोधून काढण्यासाठी सरकार पातळीवर आतापर्यंत कोणते प्रयत्न झाले, त्यातून काय निष्पन्न निघालं, हे सगळं आज समजून घेऊया. 

शिवाजी महाराजांचा जन्म 19 फेब्रुवारी 1630 म्हणजेच फाल्गुन वद्य तृतीया शके १५५१ला झाला असं मानलं जातं. महाराष्ट्र सरकारने 2000 साली विधिमंडळात तसा ठराव मांडून शासकीय कार्यक्रमांसाठी ही तारीख मंजूर करून घेतली. पण, राज्यात अजूनही एक गट असा आहे जो शिवाजी महाराजांची जन्मतारीख 6 एप्रिल 1627 म्हणजे वैशाख वद्य द्वितीया शके 1549 असल्याचं मानतो. 

शिवजयंती साजरी करण्यात टिळक, फुले यांचं योगदान 

शिवजयंती सार्वजनिकरित्या साजरी व्हावी जेणेकरून समाजात शिवाजी महाराजांच्या बद्दल जागृती होईल आणि लोकांना त्यांच्या कार्यातून प्रेरणा मिळेल, लोक एकत्र येतील असे प्रयत्न स्वातंत्र्यपूर्व काळात दोन नेत्यांनी केले, ज्योतिबा फुले आणि लोकमान्य टिळक. 

डी. व्ही. आपटे आणि एम. आर. परांजपे लिखित 'Birth Date of Shivaji' पुस्तक

ज्योतिबा फुले यांना 1869मध्ये राजगडावर शिवाजी महाराजांच्या समाधीचा शोध लागला आणि त्यांनी महाराजांच्या आयुष्यावर एक मोठा पोवाडा लिहिला, असा उल्लेख इतिहासात आहे. पुढे 1870मध्ये पुण्यात त्यांनी पहिला शिवजयंती उत्सव साजरा केला. डॉ. बाबासाहेब आंबेडकरांनीही पुढच्या काळात दोनदा या शिवजयंती कार्यक्रमांना प्रमुख पाहुणे म्हणून उपस्थिती लावली आहे. 

तर लोकमान्य टिळक यांनी 14 एप्रिल 1900 रोजी केसरी या आपल्या दैनिकात लिहिलेल्या लेखातही शिवाजी महाराजांच्या जन्मतारखेबद्दल मोठा उहापोह केला आहे. त्यांच्या बरोबरीने इतिहासकार वि. का. राजवाडे यांनीही शिवाजी महाराजांची जन्मतारीख शोधण्यासाठी प्रयत्न केले. लोकमान्य टिळकांचा या तारखेपर्यंत पोहोचण्याचा प्रवास डी व्ही आपटे आणि एम आर परांजपे यांनी लिहिलेलं 'बर्थडेट ऑफ शिवाजी' या पुस्तकात पाहायला मिळतो. हे पुस्तक 1927मध्ये प्रसिद्ध झालं आहे. 

तेव्हाच्या उपलब्ध काही बखरींचा आसरा घेऊन यात प्रमुख्याने मल्हारराव चिटणीस यांनी लिहिलेल्या बखरीचा उल्लेख करता येईल. ही बखर शिवाजी महाराज मरण पावल्यावर 130 वर्षांनी लिहिलीय. आणि यात...